2006/07-sæsonen af JBU's lokale kvalifikationsrunder til DBU's Landspokalturnering blev et kortvarigt bekendtskab, idet man blev slået ud af serie 3-holdet [[Hjordkær Ungdoms- og Idrætsforening|Hjordkær U&IF]] på dennes hjemmebane i klubbens eneste pokalkamp denne sæson.<ref name="dbujylland.dk-turneringer_og_resultater-programCup-rowid-6222" /> Det lykkedes det sydvestjyske mandskab for første gang at spille sig frem til de [[land]]sdækkende hovedrunder af DBU's pokalturnering, hvor divisionsholdene indtrådte, i den efterfølgende [[DBU's Landspokalturnering for herrer 2007/2008|2007/08-sæson]] ved undervejs i kvalifikationen at sikre sig sejre over serie 2-mandskabet [[Aabenraa Boldklub]] (0–1), serie 3-holdet [[Broager Ungdoms- og Idrætsforening|Broager U&IF Fodbold]] (0–4) i 2. kvalifikationsrunde samt [[Jyllandsserien (fodbold)|Jyllandsserie-klubben]] [[Idrætsforeningen af 1992|Esbjerg IF 92]] (7–4).<ref name="dbujylland.dk-turneringer_og_resultater-programCup-rowid-7605" /><ref name="jv.dk-artikel-266770" /> Efter en udebanesejr på 5–2 over den sønderjyske serie 2-fodboldklub [[Vojens Bold- og Idrætsklub|Vojens B&IK]] i 1. pokalrunde endte klubbens hidtil bedste resultat i pokalsammenhæng med et hjemmebanenederlag i 2. pokalrunde. Den 29. august 2007 i [[Ballum]] tabte holdet med slutcifrene 0–10 (0–5 ved pausen) mod et reservespækket [[Superligaen|Superligahold]] fra [[AC Horsens]] i et pokalopgør, som blev overværet af rekordstort hjemmepublikum, 1.100 tilskuere og hvad der blev betegnet som klubbens hidtidige største kamp.<ref name="bold.dk-Horsens-angriber-nettede-seks-gange" /><ref name="Horsens-Folkeblad-e0b08f81" /> I de efterfølgende tre sæsoner, [[DBU's Landspokalturnering for herrer 2008/2009|2008/09]], [[JBU's kvalifikation til DBU's Landspokalturnering for herrer 2009-10|2009/10]] (ingen deltagelse) og [[JBU's kvalifikation til DBU's Landspokalturnering for herrer 2010-11|2010/11]], formåede den sønderjyske fodboldklub ikke at spille sig videre fra de indledende jyske kvalifikationsrunder og frem til [[DBU Pokalen|pokalturneringens hovedrunder]] administreret af [[Dansk Boldspil-Union|DBU Turneringer]].<ref name="dbujylland.dk-turneringer_og_resultater-programCup-rowid-12320" /><ref name="dbujylland.dk-turneringer_og_resultater-programCup-rowid-15913" /><ref name="dbujylland.dk-turneringer_og_resultater-programCup-rowid-19687" />
Historie Foreninger Organisationer